
flO Didascaliae 



Didascaliae Plantinae. 



yuod in Terentio nobis peropportune concessuni est, ut quo 
anno vel potius quo mense singnla dramata acta sint , certa 
ratione deGnire et satis accnratam totius cius comici vitae 
imaginem adumbrare possimus, eo commodo in Plantinis fa- 
bulis non sine magno historiae literarum detrimento privati 
sumus. Attamen non plane caremus lationibus chronologi- 
cis, quibus aliquot saltem comoediarum tempora enucleari 
possunt ; plures fortasse et graviores e codicis Ambrosiani 
reliquiis lucrabimur , quas iam sedecim annos neglectas ia- 
cere , dolent omnes , qui in restituendo Plauto operani suam 
posueruat. Namquc etiam Plautinis comoediis olim epigraphas 
additas fuisse, didicimus ex codice illo, ubi reperitur didascaliae 
fragmentum, de quo haec Mains Plaut, fr. ined. p. 24. : i,fa- 
bulae videtur praefixa literis grandibus haec inscriptio : M. 
IVNIVS. M. FILENVS. B(IS) A(GVNT) M(E)". Quae uncis 
inclusa sunt, Maii, ut videtur, supplementa neminem proba- 
turum esse puto. Diu nie exercuit haec inscriptio, qnippe 
quae plane diversa sit a Terentianis, ubi nomina aedilium 
seu consulum (tale enim esse M. lunii nomen per se probabile 
est"» ablativo casu profernnlur. Erat qnum pro FILENVS eiecto 
M. , quod praecedit, Silanus substituendnm esse putarera, quia 
M. lunium Silanum anno urb. 534 <^u™ ^' Centenio Penula 
aedilifate plebis fnnctum esse vidfebam. cf. Schubert de aedil. 
p. 5o8. Sed haec nimia mutatio est, habeoque nunc aliam leoio- 
rem et certissimam , ut opinor , medicinam. Legendiim est 
enim : M. IVNIVS. M. FIL. PENÜS. Pennorum nomen 

etiam nna n scribitnr : Drakenborch. ad Liv. IV , 20, 8. ; 
P facile Mail oculos effiigere potuit. £0 plus boniecturae illi 
tribuo , quod prot^Qtam fuisse scio !Niebuhrio V. S. , qui in 
fastis Capitolinis codsulem anni 585 M. luntum M. F. M. N, 
Penrmm appellari mihi ostendit , quem nostri lunii filium 
esse, nemo negabit. Pennus aütem aedilis plebis erat cum 
Tib. Claudio Asello, quibus aedilibus ludi plebei septies In- 
staurati. cf. Liv. XXIX, ii. Incidit hoc in annum 55o 
consulesque M. Serapronium Tuditanum et M. Cornelium 
Cethegum, quo anno secainckun quosdam morluus est Naevius 
poeta. Sic igitur explenda epigraphe : [Tib. Claudius Asellus) 
M. lunius M. Fil. Penus (aediles ple)bis. De reliquis me 
incei-tum esse fateor ; nam Maium non satis accurate in de- 
scribenda didascaiia versatum esse , quisque videt , ut hario- 
lari putandus esset, qui de iis coniecturam facere vellet. Satis 
autem grave est, nobis didascaliae Plautinae fragmentum ser- 
vatum esse in palimpsesto antiquissimo , quem oiim nonnul- 
las continuisse existimo. Inducit me quidem in eam senten- 
tiam alia epigraphe ex eodem manuscripto petita , quam Ma- 
lus pro Terentiana venditat. Audiamus ipsius verte p. Ss : 
„in velustissimo palimpsesto , ex quo Plauti fragmenta supe- 
rius edidi , folium item reperi cum Adelphorum epigraphe. 
Id mihi certo iudicio fnit , codicem extitisse Terentianum 
Plautino plane germanum praeslantia et aetatc. Sed praeter 
illud folium cetera omnia iam pridem vixere. Nunc quoniam 
•et haec epigraphe non est eadem plane atque editae , eam 
hie adiicere visum est. 

Graeca Adelphoi Menandru 
acta ludis plebeis 

Cn. ßalbio, C. Terentio aedilib. pl, 

I. Publilius Pollio 

Marci por ( Oppii ) 

tibiis Serranis totani 

C. Sulpicio. C. Aurelio consulibus." 

In qno id primum mirabar , quomodo acciderit , ut de 
toto Terentii codice unum tantutn Iblium ad nos pervene- 
rit, idque Plautinis fabulis adiectum ; mirabar deinde PoUio- 
nis nomen , quod nusquam in didascaliis Terentianis ap- 
paret. Quae quum mecum agitarem, adü Niebuhrium V. S. 
petiique ab eo , ut scrupulos mihi meos eximeret , qui qua 
erat benevolenlia et comitate , tota epigraphe mecum per- 
lustrata, Balbii nomen corruptum esse statim animadvertit, 
Baebiumque in sedem suam reduxit. Nota est enim gens 
Baebia et quae ad eam pertinuit , famiiia Tamphilorum. 
Scribendum praeterea Marcipor Oppii ; servos et libertinos 
eiusmodi munera obiisse notissimum est ; ad Oppii supple : 
libertus. Gemellum plane nomen est in fragmento Varr. ap. 
Non. c. 6. n. i. Cum Qiäntipor Clodiarucs tot comoedias sine 
ulla fecerit Musa. Sed redeamus ad aediles. Terentii aetas 
eos non vidit , quos demonstrare Osanni res f'uisset , qui mu- 
tato C. Sulpicio et C. Aurelio in Serv. Sulpicium Galbam et 
M. Aurelium Scaurum , hanc didascaliam ad a. u. 646 retu- 
lit Anal. p. i47 5 utrum aedilium nomina quadrent necne , 
parum, ut videtur, curans. Falli virum doctissimum etiam 
alio argumento evincitur. Pollio enim iam in Plauti Bac- 
chidibus II , a , 36 deridetur , ubi haec Chrysalus ; 

Non herus , sed actor mihi cor odio sauciat. 

Etiam Epidicum , quam ego fabulam aeque ac me ipsum 

amo , 

NuUam aeque invitus specto , si agit Pollio. 
Sic optime emendavit Bothius ; vulgo : Pellio. Symmachus 
Epist, X , 2. non idem honor in pronunciandis fabulis Pii- 
blio PoUioni, qui Ambivio fuit. Pwblilius, non Publius 
nominatur Pollio apud Maium ; Publilii saepius occurrunt in 
inscriptionibus, etiam Publicii; ego codici plus tribuo , quam 
Symmacho, auctoritatis. Vides iam Plauti aetate floruisse 
Pollionem, neque adeo potuisse cum anno 646 fabulam agere; 
ae ne ipsius quidem Terentii tempore superstes fuisse videtur. 

Forte quadam inveni , quo totam litcm dirimerem ; significo 
autem locum Livii XXXI, 5o. Plebel ludi ab aecb'libus L, 
Terentio Massaliota et Cn. Baebio Tamphilo, <jiiem praetorem 
designaverant , ter toti instaurati. Fuere autem eius anni con- 
sules P. Sulpicitis Galba , C. Aureliits. Liv. XXXI , 5. Muta 
tres tantummodo lileras et faabes eosdem consules , eosdem 
aediles in nostra epigraphe, quae ideo ad ann. ii. 554 '"6" 
ferenda est. lam nemo amplius contendet , fabulam hanc esse 
posse Terentii, qui nondum natus erat eo anno. At Te- 
renti ( alloquor eum Valgii versu , quem Donatus in vita 
servavit) 

Tuae quae vocantiir fabulae , cuiaene sunt? *) 
Magna oritur suspicio, Maium errasse, foliumque illud revera 
ad Plauty codicem pertinere , quem plurima eo tempore dra- 
mata edidisse infra videbimus , quique ipse Epidicum a Pol- 
lione actam esse luculenter testatur. Deceptus sine dubio 
Malus literarum vestigiis , Menandri Adelphos intulit , quae 
hie locum habere non potest. Nara Terentii fabulam non 
significari, demonstratum est; ipsum Menandri drama ludis 
plebeis dari potuisse , aliis demonstrandum erit. Quaenam 
inter Plautinas fabulas substituenda sit e Graeco Menandri 
expressa , me nescire fateor ; id pro certo affirmare ausim , 
Plauti comoediam intelligi atque sub Adelplioi aliud nomea 
latere , quod a sagacioribus restitutum iri spero. 

Habemus igitur duas didascalias , qnae ad Plautum spe- 
ctant, unam lacunosam , ita tarnen perspicuam Pseudoli , ut 
tempus eius fabulae illinc colligere possimus ; alteram inte- 
griorem quidem , sed gravi mendo vitiatam , quod notasse 
sufficiat. Praeter eiusmodi autem epigraphas etiam in ipsis 

*) Sic emcndandum esse puto versüm , qui multos iara eicr- 
cuil; alloqiiitur Valgius Terentium fiittique eum insimulat. Vulgo 
hat, quae vocantur jabulae, cuiae sunt. los. Scaliger ad EuspI). 
p. i44 /»ae quae voc. fab. Terentii. Bothius : Hae qUae vocantur 
fabulae? cuiaene sunt? Tuae mouosyllabum ; cf. Linge de hiat. in 
yer«. Plaut p. 7a. 

W. «Min. CW«f. f. W\. 1. 8 

cotnoediis nonnulli loci inveniuntur , qui ad temporum con- 
ditionem satis aperte alluduiit , nobisque in chronologico fa- 
bularum ordine inveniendo magno usui esse possunt. Primus 
ni fallor, (nam Lambinus et Taubmannus tantum obiter hanc 
rem tetigere) talibus recte usus est Fr. Ritterus , qui in 
Ephemeridibus scholasticis ( i83o. II. col. 873 sqq. i83i. 
II. col. 268 sq. ) de Poenuli , Captivorum et Trinummi 
aelate egregie disputavit , omissis tarnen nonnuUis, quibus 
eius sententiam firmari aut paululum immutari opinor. Ac 
primo quidem de Poenulo sermo sit , in cuius aetate com- 
putanda me eandem coniecluram , in quam ille incidit , alia 
via assecutum esse gaudeo. Nam statim in initio prologi 
sermo est de Acbille Ai'istarchi , quam tragoediam ab Ennio 
latine versam esse constat, Quum autem prologus ille non 
e Graeco translatus , sed ab ipso Plauto confectus slt , vix 
probabile esse videtur, eum Graeci poetae mentionem iniecisse, 
cuius non tarn darum nomen erat , ut , antequam Ennius 
eius fabulam imitatus fuerit, Romae eius poemata apud po- 
pulum cognita fuisse putanda sint. Nemo enim contra me 
utetur loco Rüden tis I, i, v. 4» ubi Euripidem nominatum esse 
■videmus ; nam ille non in prologo, sed in ipsa fabula est , et 
ex mea quidem opinione manifeslo e Graeco exemplari de- 
sumtus. Sed pone versus illos a Plauto additos esse, illud 
mihi certe dabis , Euripidis quidem fabulas Romae pervulga- 
tas fuisse , at non item Aristarchi nomen et Achillem ab 
Aristarcho scriptam. Multo verisimilius est , Plautum Ennii 
tragoediam respicere , cuius fragmenta duo etiamnunc habe- 
mus. Bothe Poet. Seen. lat. fragm. p. 3o. 

Sed quid hinc ad definiendum Poenuli tempus redundat? 
Ennius Rudiis natus, demum a Catone quaestore Romam de- 
ductus est, ubi ab eo inde tempore habitavit. cf. Corn. Nep, 
vit. Cat. c. I . Hieron. Chron. ad Ol. i35. Catonis autem quae- 
stura incidit in consulatum M. Cornelii Cethegi et P. Sempronü 
Tuditani ; cf. Cic. Brut. c. i5. Venit igitur Ennius Romam anno 

prbis 55o, aetatis suae tricesimo sexto, nee potuit ante tempus 
illud fabulam Bomae docere ; itaque etlam Achilles Aristarcbi 
edita est post annum 55o , quae quum a Plauto in Poenulo 
nominetur , Poenulum saltem aliquot annis post Celhegum 
et Tuditanum consules ponendam esse consequitur. Pfaeci-« 
puum pondus huic argumento additur alia re , quam a no- 
mine observatam esse demiror. Lege enim mihi, quae advo- 
cati narrant in Poenulo III, 3, v. 5o : nam hie latro in Spartet 
ßiit, ut quidem ipse nobis dixit , apud regem Atlcdum. Inde 
nunc aufugit , quoniam capitur oppidum. C. Nimis lepide 
de lalrone, de Sparta optume, Haec a Plauto ipso addita, 
non e Gracco petita esse , non est , quod moneam. Alludit 
autetn poeta ad bellum contra Nabln, Lacedaemoniorum ty 
rannum, a Quioctio Flaminino gestum , de quo vide Livium 
1, XXXIV, Quum Romani iam in eo essent , ut Spartam 
expugnarent, Nabis de pace cum Quinctio agere coepit, quam 
facile ab eo obtinuit; cf. Liy. c. 27. Ronianorum socii in 
leo hello fuerunt Rhodii et Pergameni, Acta autem haec sunt 
anno urb, 5^9 M. Porcio Catone et L. Valerio Flacco Coss., 
anno post pugnam ad Cynoscephalas, Obiicient mihi for- 
tasse, in loco Plautino Attalum nomioari, qui iam ante expe- 
ditionem Spartanam mortuus erat , eodem tempore , quo ad 
Cynoscephalas pugnatum est ; cf, Liv. XXXIII , 21. Atta- 
lus cum Flaminino contra Philippum bellavit, ipseque ducem 
Romanum per Graeciam comitatus est ; filius autem eins Eu- 
menes Spartanae oppugnationis parljceps fuit , ideoque etlam 
eius mentionem factam videmus in pacis cnm Nabide condi- 
tionibus , quas nobis servavit Livius XXXIV , 55. Itaque 
bellum in Graecia una cum Attalo susceptum, demum £u- 
meue regnante ad finem perductum est , potuitque eam ob 
rem Plautus militem , Attali regis latronem , Sparta redeun« 
tem facere ; non accurate eum locutum esse , nemo mirabitur, 
qui exemplum eiusdem in rebus historicjs negligentiae e Me-* 
naechmis inlra appositum comparaverit, Demonslraitum e$t 

igitnr Poenulum post bellum cum Nabide editain esse, h. e. 
post annum urb. 55g. lam si cum bis argumentis ea con- 
iungis , quae a Rittero prolala sunt , Poenulum etiam post 
ann. urb. 56o actam esse concedes ; nam L, Corn. Merula et 
Q. Minucio Thermo Coss., aedilib. cur. C. Atilio Serrano , 
L. Scribonio, primum senatus a populo secrelus ludos Roma- 
nos spectavit (Liv. XXXIV, 54) , q"0 faciunt illa in prologo 
V. lO. neu dissignator praeter os ohambidet etc. Considera 
praetcrea haec verba III, i, v. ai : praesertim in re popiili 
placida atquc interfecds hostibiis , Non decet tumultuari , 
quae ante beUiim cum Antiocho scripta esse , luce cla- 
rius est. Initium autem duxit id bellum Man. Acilio Gla- 
brione et P. Cornelio Scipione Coss. Habemus fines arctissi- 
mos annum 56t et annum 563 , intra quos Poenulus po- 
nenda. L. Corn. Merula et Q. Minucio Thermo Coss. fa- 
bulnm ideo non attam esse opinor, quia populi a senalu di- 
stinctionem , quae tum instituta est , primo cum indignalione 
exceptara fuisse scimus ; quaie rem tam ingratam Plautum 
primo statim anno tetigisse non crediderim. Acta est Poenu- 
lus ex mea sententia L. Quintio et Cn. Domitio Aenobarbo 
Coss. , aed. cur. M. Aemilio Lepido , L. Aemilio Paullo 
(Liv. XXXV, lo), ludis Romanis, nam solis ludis Romanis 
populum a senatoribus discretum fuisse , e Livii locis eiucet 
XXXIV, 44 ^t 5i. Poenulum e Menandri Carchedonio ex- 
pressam esse iam ab aliis observatum est. Meineke Menandr. 
et Phil. rel. p. 92. Quod si verum est , ex loco illo V, 4> 
V. loi : O Apella, o Zeuxis pictor. Cur numero estis mortui? 
hiiic exempluni ut pingeretis . Nam alios pictores nihil moror 
huiusmodi tractare exempla , qui sine dubio e Menandro' ad 
verbum translatus est, facile coniicere possumus, Menandri 
fabulam post Apellae mortem prodiisse. Mortuus est autem 
Apelles circa Ol. 119 ex Toelkenii computo Amallh. III, 
p. 119. Quare Carchedonius Mena'ndri intra Ol. 119 et 
12a , 4 scripta esse debet. Gravissimum vero est ipsius 

Menandri testimonium ad Toelkenii disputationem confir- 
maadam ; paucis euim post Apellem annis Menander diem 
supremum obiit , et ipse forsitan cum Apelle amicitia con- 
iunctus erat. 

De Trinummo plurima praeoccupavit Ritterus, qui noUem 
tarn multum tribuisset argumento illi, quod ex Syroruna servorum 
mentione (Trin. II, 4) V. '4' ~i43) petiit. Nam Syros servos 
ante bellum cum Antiocho M., quod finitum est anno u. 565, 
Romam venisse , ne ab ipso quidem Rittero negatur , ita ut 
prorsus nullam rationem videas, quamobrem a Plauto eos ante 
id fempus commemorari non potuisse statuendum sit. Cf. Merq. 
II, 5, V. ig. Ancillam viraginem alufitani non malam, forma 
mala, lU matrem addecet fomilias out Syrani aut Aegyptiam. 
Sed fac nuUa ante bellum Antlochium Syra mancipia Romae 
fuisse , nonne Plautus eorum mentionem e Graeco Phileraonis 
sumere potuit ? Nam apud Philemonem et Menandrum tarn 
vulgaris est Syrorum usus , ut Syrus et Syra communia sint 
servorum nomina, usurpata etiam in Plauti et Tereotii co- 
moediis. Verissimum autem est, quod Ritterus felici conie- 
Ctui'a detexit, acerbam ad Campanorum poenam allusionem 
bis Trinummi versibus contineri 1. c. : 

Ci-edo ego istuc , Stasime , ita esse ; sed Campas genas 
Multo Syrorum iam autidit patientia. 

Significatur enim crudele de Campanis supplicium , quorum 
maxima pars venuradata est a. u. 543. Vides quantum ponderis 
insit particulae iam-^ nam dicere vult poeta : nunc Campani labo- 
rum patientes sunt, qui antea omni luxuria fluebant. At me- 
hercle frigidum fuisset post viginti annos (tot enim interpositi 
sunt ex Ritteri sententia inter Campanorum calamitatem editam- 
quc Trinummum) de re paene iam obliterata loqui, cum po- 
tius Plautum haec uno vel paucis annis post Capiiac expugna- 
tionem scripsisse appareat. Ponenda est igitur Trinummus 
non ita multo post a. u. 54a. Seimus eam e Philemouis 

Thesauro expressam esse , cuius paucula fragmenta servata. 
lam cum in Trinummo Charmides Seleuciam profectUs esse 
dicatur, Unde in fine fabulae revertitur, facilis est conclusio, 
Philemonis drama (Philemonem enim Plautus sine dubio in hac 
re secutus est) post a. a, Chr. n. 3oo editum esse, quo tem- 
pore Seleuciam urbem conditam fuisse novimus. Etiamsi eius- 
modi observationes nonnemini minutae et inutiles videri pos- 
gint , tamen non spernendae sunt in tanta , quam fecimus , 
monumentorum iactiira , quippe quae augeant nostram tem- 
porum iilorum cognitionem , satis arctis finibus circumscri- 
ptam. Haclenus de tempore Thesauri Philemonis et Tri- 
nummi Plautinae ; de loco , quo rem agi voluerint poetae , 
miror Lindemannum , virum eruditissimum , in tam mani- 
festum errorem se induci passum esse. Is enim ad Trin. 
IV, I, V. 4 e codicis Palatini varia lectione : Quom suis me 
ex locis in patriatn urbis cuniam redeunt Jaciunt , Cumas 
fabulae scenam esse coniecit nomenque illud in textum repo- 
suit. Oblitus erat in eodem actu sc. 5 , v. 1 1 , Stasimum a 
Charmide in Piraeum mitti, ut sarcinas e nave afferret ; unde 
Athenis rem agi perspicuum est. Locus ilie sine dubio cor- 
ruptus est et sie fortasse restitüendus : 

Quom suis me ex locis in patriam urbis humum rede- 

untem faciunt. 

urbis h. e. Athenarum. Similiter in Sticho V, 2 , v, i : Salvete 
Athenae , qiiae nutrices Graeciae ; terrß herilis patria te video 
libens, Seu quod magis placet: 

in patriam urbem incolumem reducem faciunt. 
Quae a Püttero de Gaptivis dispulata sunt , tam magnam 
habent veritatis speciem , ut in eins argumentis acquiescen- 
dum esse existimem. Edita autem Captivi ex eins sententia, 
quam meam facio , post annum u. 56o , caditque ergo in 
decem ultimos Plauti annos; in cuius fabulae prologo cum 
haeff verba inVeniaOluf : Hie neque periurus letio est, iiet 

meretrix mala, Neque miles gloriosus , haud iniuria aliquis 
coDÜcere posset , Militem gloriosum ante Captivos scriptam 
esse. At nisi hoc firmioribus rationibn« uiteretur , mihi qui- 
dem locus ille non suf&ceret. Videamus , an alia via Militis 
tempus assequi possimus. In Mi!. Glor; II , 2 , v. 55 haec 
leguntur : Apage , non placet prqfecto mihi illa inaedifica~ 
tio. Nam os columnatum poetae esse inaudivi barbaro , 
Quoi bini custodes semper totis horis accubant. Alludere his 
versibus Plautum ad Naevii poetae inforlunium , qui cum 
nobiles maledicentia sua offendisset, in carcerem coniectus 
est , interpretes certatim observarunt , auctorc Festo s. v. 
Barbari. Naevium autem veteres commentarii (Cic. Brut, 
c, 1 5 ) M. Cornelio Cefhego et P. Sempronio Tuditano Coss. 
a. u. 55o, diem supremum obiisse tradebant , viginti annis 
ante Plauti raoi-tem. Consequitur hinc versus illos aliquot 
sattem annis ante a. u. 55o scriptos esse , Militemque ideo 
ad priora Plauti dramata pertinere ; quae tarnen sententia 
nonnihil debilitatur Varronis auctoritate , qui Naevii vitatu 
longius produxit. Cic. Brut. 1. c. Grave sane est Varronis 
iudicium eoque gravius , quod rationes , quibus ad eam opi- 
nionem pervenerit , ignoramus ; sed fac Naevium vel decem 
annis post iiios Coss. mortuum esse , h. e. a. u. 56o , id 
tarnen constat , Militem aliquanto ante ann. 56o h. e. ante 
editam Captivos scriptam fuisse , ita ut locum illum in pi*o- 
logo revera ad Mil. gloriosum referre possimus. 

Simili ratione etiam Menaechmorum aetatem me invenisse 
opinor. In illa enim fabula Erotium , ut Menaechmo Sosicli 
demonstraret , se bene cum nosse, satis facete haec profert 
II, 3, V. 36 : 

Non ego te novi Menaechmum Moscho prognatum patre, 
Qui Syracusis perhibere natus esse in Sicilia , 
Ubi rex Agathocles regnator fuit et itenim Pintia , 
Tertium Liparo , qui in morte rcgnum Hieroni tradidit. 
Nunc Hiero est. M. Haud falso mulier praedicas. 

In quo regum canone ctiamsi Erotium paululum a veri- 
tate aberraverit (nam quis de Liparone aliquid inaudivit? *), 
illud tarnen satis grave est , quod in fine sermonis addat : 
Nunc Hiero est. Quodsi enim a Plauto haec profecta esse 
concedis , Menaechmi necessario ante ann. u. 538 edita est , 
quo anno Hiero II. e vita roigravit. 

A Graeco auteni poeta versus illos scriptos esse, mihi 
quidem propter chronologicas rationes persuadere non pos- 
sutn ; sed dabo etiam hoc, potnisse scnbi ab eo, quem Plau- 
tus in Menaechmis ante oculos habuit , cuius nornen no- 
bis infeUci casu non servatuin conieclura divinare velle, 
nimia audacia fbiret ( Siciliensem originem e prologi loco 
V. 12 repeti non posse , bene intellexit Grysar de Doriens. 
comoed. p. 3oo ) ; anne verisiinile putas post Syracusa- 
rum expugnationem subiectamque Romano iraperio Siciliam, 
Plautum sine mutatione talia e Graeco sumsisse , quae 
in sua tempora prorsus nön quadrarent , praesertim quum 
alibi eum libenter praesentem rerum statum tangere videa- 
mus ? Mea opinione frcitii ille sermo , etiamsi e Graeco 
ad verbum translatus esset, idem tarnen faceret ad drama- 
tis Plautini aetatem constituendam. Menaechmos iam ante 
annum 538 actam fuisse, alii fortasse eo nomine addubita- 
bunt, quia Plautum illo tempore poesin nondum exercuisse 
credant Finxerunt enim sibi quidam Plautum Naevio multo 
iuniorem atque adeo Ennio eum postponunt , quod quam fal- 
sum sit, satis demonstrare potest locus Ciceronis in Bruto c, i8: 
in quo tantus error Attii Jliit , ut Jus considilus XL aiinos 
natics Ennius fuerit, cid cum aequalis Juerit Livius, minor fidt 
aliquanto is , qui primus Jabulani dedil^ quam ii , qui multas 
docuerant ante Iws consules , Plautus et Naevius. Consules , 

*) Iam supra vidiraus, Plautum in talibus rebus historicaio fidcm 
non tarn auxie curare. Kcx Asalliocles apud novae coraoediae poe- 
tas paonp in provprbium abiisse videtiir. Psrud. 1,5, v. ii8. 
Mustell. III, 2, V. 88. Sic ctiam rex Philippus. Aulul. IV, ö, 

quos Cicero sigoificat, sunt C. Cornelius Cethegus, Q. Minu- 
tius Rufiis, annus quo magistratu functi, a. u. SSy. lam si 
Ennius liis Coss. anoos natus erat quadraginta, Piautus , qui 
multafi docuerat ante hos consiiles fabulas, Ennioque alirpianto 
maior erat (nam hoc e Ciceronis verbls consequitur) , eo tem-i 
pore plus quam quadraginta annos natus erat , ni multum 
fallor, quadraginta octo vel quinquaginta. Inciderent igitur 
eius natales sub finem belli Punici primi, quo belle Naevium 
stipendia fecisse constat. Cf. Gell. XVII, 21. Ex liac com- 
putatione, quae Plautum fortasse iuniorem facit, quam revera 
fuit, quia tantum octo vel decem annis eum Eunium aetate 
praecössisse posui, poetam anno 538 plus quam triginta an- 
nos natura fuisse apparet, ita ut eum iairi tunc temporis fa- 
bulam agere potuisse plane consentaneum sit. Obüt autem 
a, u. 570 sexagenario maior. 

Transeamus ad Cistellariam , in cuius fabulae tempore 
inveniendo Auxilium ipsum nobis auxilio fuit ; sie enim illic 
deum loquentem facit Piautus 1 , 3 , v. 55 ; Perdite perdu- 
ellis, parke laudem et lauream , Ut vobis victi Poeni poenas 
siifferant , quae verba fabulam ante a. u. 55a h, e. ante finem 
belli Punici secundi ponendam esse arguunt. Sed utar tiac 
opportunitate, ut nonnuUa de totius dramatis conditione pro- 
feram, quae futuro eius editori non plane inutilia fore exi- 
stimo. Laceram et magna parte diminutam Cistellariam ad 
nos pervenisse, et excerpta codicis Ambrosiani ostendunt et 
ipsa fabulae oeconomia. Seimus enim Alcesimarcho a patre 
suo filiam Demiphontis desponsatam esse, in quo summa fa- 
bulae versatur. lam permirum est, in nostris fragmentis nul- 
las esse imperiosi patris illius partes , nuUam eius cum filio 
altercationem, ut plane inexplicabile sit, quam tandem ob rem 
Alcesimarchus sibi ipse vim inferre velit (III.). Prodiisse autem 
in Cistellaria Alcesimarchi patrem, e fragmentis codicis Ambro- 
siani (Maip. 17 sqq.)perspicuum est. Haec enim illic: Sed cum 
dicta liuius interpretor, haec hercle est, ut opinor , Meuin quae 

comimpit filium , quae a quo alio dici possint , nisi a patre 

iuvenis, non video. Et pauUo post: Warn ea e disco 

deductas habet meus gnatus (sie enim leg. pro gratus) , eodem- 
que modo in sequentibus , quae misere lacunosa sunt, saepe 
de filio sermo est. Nomen patris ignoramus. Initium fra- 
gmentl Ambrosiani est colloquium Alcesimarchi (Alcesimar- 
chum haec verba pi'odunt : Quae mihi esset commendata et 
meae fidei concredita , Quae esset aetutem mecuni exactura 
in matrimonio etc.) cum quodam alio , at non cum Lampa- 
disco, qucd Niebuhrius Opusc. I, p. 176 dubitanter coniecit. 
Lampadiscus enim servus est Demiphontis ; Alcesimarclius au- 
tem ita loquitur, ut polius cum suo servo ,sermocinari videatur; 
domino conveniunt illa : Ubi sunt, quae iitssi ; facit quoque ad 
eam oplnionem vox erili p. 18 init., quae a servo usurpata esse 
Yidetur. Sagacissima aulem est Niebuhrü coniectura, hoc di- 
verbium ante colloquium Alcesimarchi cum Melaenide posi- 
tum fuisse, quae Inprimis his verbis : Ad matrem eins de- 
venias domunt^ Expnrges, iures^ ores blanditei* precibus etc. 
firmatur. Quae paullo post sequuntur Muliercula etc. sunt 
verba patris A Icesimarchi , qui obviam venit Silenio , de Al- 
cesimarchi reditu fabulanti (Wimis opportune etc.). Agnoscit eam 
pater invehiturque in puellam, quasi in filii sui corruptricem 
(Quid si adeam atque appellem). Reliqua adeo lacera et per- 
turbata sunt , ut de iis restiluendis plane desperandum sit. 
Plus quam fragmenta Ambrosiana intercidisse , loci aliquot a 
Grammaticis citati demonstrant , qui in iis non reperiuntur, 
Duo fragmenta apud Charisium III, p. 6ii Putsch, tiai' tune 
igitur mea matercula, et p. 612: Qermana mca sororcula, pe- 
tita esse possunt ex ultima fabula , quae non minus manca et 
depravata est. Erat fortasse illic colloquium Phanostratae 
cum Silenio , filia sua reperta ; namque filiae blandientis ma- 
tremque suam agnoscentis illa sunt : tun' tune igitur mea ma- 
tercula ; neque absonum est, alteram Demiphontis et Phano- 
sti'atae filiam , legitimis nuptiis generatam et Alcesimarchi 

pongatn , in scenam prodlisse , quam a Silenio germana 
mea tornraäa appellatam fuisse opinor. Vides ex tota bac 
disputatione, quam iriisere detruncata eit Cistellaria a librarüs ; 
sed quid, si eam uno loco etiam ineptis additamentis turpa- 
tam esse demonstrabo ? Quis enim non ofienditur duplici 
illa fabulae expositione , quarum uaa per lenam facta est , al- 
tera per Auxiiium ? Plautus loquacitatis nomine a multis 
iam reprehensus est ; sed quis ineptiae eum incusare sustineat? 
Ineptum autem est , eandem rem iisdem fere verbis copiosis- 
sime a duabus personis enarrari. Verum insplcias , quaeso , 
paullo accuratius lenae adpotae orationem. Addit enim po»t 
verba : puellam proiectant ex angip. etc. haec : Adolescens 
quidam hie est apprime nobilis (Quin ego nunc quia sunt 
önusta mea ex sententia etc. Tacere neqiteo misera, quod tacito 
usust). Anne vero tarn periculosum est narrare, adolescentem 
mulierculam deperire? et quam tandem ob rem id tarn anxie 
tacendum esse putat anns loquacissima? Nonne potius illud 
tacendum esse dicit , quod revera tacito usus erat , sc puel- 
lam ex angiportu sustulisse amicaeque meretrici donasse ? 
Dele versum 6 et deinde ti, 13 et iS, qui a sciolo manifeste 
additi sunt, et omnia bene se habebunt. Anus tantum sup- 
positionem puellae narrat, ut etiam Auxilium dicit I, 3, 
T. 5, a quo deinde ista de amore Alcesimarchi exponuntur. 

De reliquarum fabularum. chronologico ordine omnia in- 
certiss'tma sunt; quam ob rem breviter eas absolvam, ne ni- 
mis argute et cupide arripuisse videar , quibus meam senten- 
tiam subornarem. Kestant autem tredecim fabulae , quarum 
duas pacis tempore poetam edidisse censeo , Amphitruonem 
(si recte interpretor Mercurii verba prol. v. 32 : propterea 
pace advenio et paceni ad vos affero, quae etiamsi a librarüs 
corrupta sunt, praebent tarnen sensum satis perspicuum) et 
Truculentum propter illa I, i , v. 76 : Postremo in magno po- 
pulo , in multis hominihus , Re placida atque otiosa victis ho- 
stibus, Amare oportet omnis , qui quod dent, kabent. Du- 

rante hello scriptae sunt Asinaria ( prol. v. i5. IJt vos item, 
ut alias , pariter mute Mars adiuvit) et Rudens (prol. v. 8a. 
Valete , ut hostes vostri diffidant sibi). In Aulularia, Bacchi- 
dibus , Curculione , Epidico , Mercatore , Mostellaria et Sticho 
me nihil invenisse fateor , unde de earum fabularum tem- 
pore coniectura capi posset ; quare sagaciorihus illas relinquo. 
Hoc iinutn scimus, Epidicum Bacchidibus priorem fuisse ; cf. 
Bacch. II, a, v. 36; utraque fahuia mirum quautura Graeci 
poetae exemplar redolet , de qua re fortasse alio loco a nobis 
disputabitur. Casinam inter ea dramata refero, quae Plautus 
ilorenti aetate docuit , in quam sententiam me inducunt illa 
prologi V. 17 : Haec quom primum acta est, vicit omnes 
Jahulas ; Ea tempestate ßos poetarum fuit , qui nunc abierunt 
hinc in communem locum. Persam aliquis ante Attali regis 
mortem scriptam esse coniiciat ex loco illo III , i , v. 11: 
Mirum quin Philippi caussa aut Jttali, Te potius vendam, 
quam mea , quae sis mea; sed talihus argumentis non mul- 
tum tribuo. 

Pride ricus Windischmann. 



